Yamanda mina portlashi tufayli 6 askar halok bo‘ldi

Yaman janubidagi Adan shahri politsiya nazorat-o‘tkazish punkti yaqinida mina portlashi tufayli 6 askar halok bo‘ldi va kamida besh nafari jarohat oldi. Bu haqda “RIA Novosti” xabar bermoqda.

“Sinxua” agentligiga ko‘ra, 4-sentabr, yakshanba kuni portlovchi qurilma Shayx Otman okrugidagi nazorat-o‘tkazish punkti yaqinida harakatga keltirildi. Guvohlarning aytishicha, portlash ortidan otishma yuz berdi. Hodisa joyiga bir necha tez tibbiy yordam mashinalari yetib keldi.
Hozircha hech bir guruh portlash uchun javobgarlikni zimmasiga olmadi.